
6. Заключителни разпоредби

Управлението на риска включва  идентифициране, оценяване  и  контролиране на  потенциални  събития или  ситуации, които могат да  повлияят  негативно  върху  постигане  на   целите на  Община Чавдар, и е  предназначено  да  даде  разумна  увереност, че  целите  ще  бъдат  постигнати.

  
Тази  стратегия  има  за  задача  да  отрази   основните  цели  и  задачи, свързани с  управлението  на  рисковете, с  цел  минимизирането  им, за  постигането  на  целите  на  Община  Чавдар, като първостепенен  разпоредител с  бюджетни  кредити,  а  също  така  и  във  второстепенните  разпоредители  с  бюджетни  кредити към  нея.

Управлението  на  риска  в  общината се  осъществява, като се  идентифицират, оценяват и  наблюдават рисковете, които могат да повлияят  върху  постигане  на  целите  на  организацията. То  задължително  включва  и  въвеждане  на  контролни  дейности, с  цел  ограничаване   на  значимите  рискове  до  приемливо  ниво.

  Идентифицирането  на  рисковете в Община Чавдар се  извършва  чрез:

· Структурни  работни срещи;

· Доклади;

· Писмени  становища;

· Въпросници;

· Анализ  на  процеси, дейности и контроли  за  предходен  период;

· Таблици за  описание  на  риска;

· Други  методи  за  преценка  на  ръководството.

1. Същност и цели на стратегията     
Настоящата Стратегията за управление на риска в община Чавдар е изготвена в изпълнение на изискванията на Закона за финансовото управление и контрол в публичния сектор (ЗФУКПС).

Целта на Стратегията за управление на риска е да опише етапите, през които преминава процесът по управление на риска, използвания подход, отговорните лица (структури) и основните изисквания към процеса.

Стратегията ще подпомогне ръководителя на организацията и ръководителите на подчинените му структури да:

· идентифицират и оценяват рисковете, застрашаващи постигането на целите;

· определят подходящи действия в отговор на рисковете;

· документират резултатите от управлението на риска на всеки етап. 

Стратегията въвежда стандартизиран подход за управление на риска в община Чавдар, който позволява навременно предприемане на адекватни действия спрямо идентифицирани рискове, застрашаващи постигането на целите на организацията.

  Целите на Стратегията за управление на риска в община Чавдар са свързани с:

· Изграждане на съзнание и разбиране за процеса по управление на риска на всички нива в Общината;

· Изграждане на организационна култура по отношение на управлението на риска и на отговорност, свързана с управлението на риска на всички нива в общината;

· Обхващане на всички рискове и на тяхното добро управление в рамките на „риск апетита“ на общината;

· Внедряване на управлението на риска като част от процеса по взимане на решения. Това включва свързване на идентифицираните рискове и контролни дейности със стратегическите и оперативни цели на общината, като част от процеса по годишно планиране;

· Постигане на съответствие с изискванията на чл. 8 от Закона за финансовото управление и контрол в публичния сектор (ЗФУКПС) за Годишно докладване за функционирането, адекватността, ефикасността и ефективността на системите за финансово управление и контрол (СФУК).

Стратегията за управление на риска е утвърдена от Кмета на община Чавдар, след съгласуване с Работната група по управление на риска на общината. Стратегията за управление на риска се актуализира  минимум веднъж на три години.
2. Общ преглед на процеса по управление на риска
2.1. Дефиниции
2.1.1. Управление на риска

Управлението на риска включва идентифициране, оценяване и контролиране на потенциални събития или ситуации, които могат да повлияят негативно върху постигане целите на Общината, и е предназначено да даде разумна увереност, че целите ще бъдат постигнати.          

Управление на риска е процесът по идентифициране, оценяване и мониторинг на рисковете, които могат да повлияят върху постигане на целите на общината и въвеждането на необходимите контролни дейности, с цел ограничаване на рисковете до едно приемливо равнище.

Управлението на риска в община Чавдар е динамичен процес, който следва да осигурява добро разбиране на потенциалните заплахи, действия или събития, които могат положително или отрицателно да повлияят на способността на общината да постигне своите цели, както и навременното им идентифициране, предприемане на подходящи действия  за управление, наблюдение и докладване.  
2.1.2. Риск

Риск  е възможността да настъпи събитие, което ще повлияе върху постигане на целите на общината. Рискът се измерва с неговия ефект и с вероятността от настъпването му.
2.1.3. „Риск апетит“    

 „Риск апетитът“ на община Чавдар се дефинира като: „Рискът, който общината е готова да поеме, за да бъде в съответствие със стратегическите и оперативните си цели.”

 
Нивото на „риск апетита“, определено от Работната група по управление на риска и одобрено от Кмета на община Чавдар, има директно отношение към реакцията  спрямо даден риск, т.е. първо дали общината ще поеме, прехвърли, избегне или ограничи риска и второ, как и чрез какви дейности ще бъде изразена тази реакция.

2.2. Роли и отговорности

Кметът на общината отговаря за осъществяване на финансовото управление и контрол във всички ръководени от него структури, програми, дейности и процеси при спазване на принципите за законосъобразност, добро финансово управление и прозрачност.   Ръководителите на всяко ниво в общината отговарят и се отчитат пред кмета на общината за своята дейност по отношение на финансовото управление и контрол в структурите и звената, които ръководят.
2.2.1. Кмет на община Чавдар
Въвеждането и надзорът върху процеса по управление на риска в община Чавдар е отговорност на Кмета на община Чавдар.  

Функциите и правомощията на Работната група по управление на риска, неговите членове и председател, съгласно настоящата Стратегия се определят със заповед от Кмета на община Чавдар. 
2.2.2. Работната група по управление на риска 

Работната група  по управление на риска се сформира на основание  чл.4, ал.1, чл.7, ал.1, чл.12, ал.1 – 4 от Закона за финансовото управление и контрол в публичния сектор, както и с цел гарантиране на постоянно наблюдение на процесите по управление на рисковете в рамките на община Чавдар.

Работната група по управление на риска в община Чавдар е работна група, чиято основна роля е централизираното управление на риска. 

Работната група по управление на риска се състои от 5 члена /Заповед № З-132/ 15.09.2021 год./, които са специалисти в различни области, свързани с функциите на общината. Членовете на работната група  следва да притежават добро разбиране за дейностите на общината, както и експертни познания, умения и опит за оценяване и управление на комплексни рискови фактори.

Работната група по управление на риска се ръководи от Секретаря на община Чавдар, който е негов председател. 

Функциите и правомощията на Работната група по управление на риска, съгласно настоящата Стратегия, са свързани с:

· Координация на всички въпроси, свързани с управлението на риска в община Чавдар;

· Определяне на риск апетита за община Чавдар, с одобрението на Кмета на община Чавдар;

· Съгласуване на Стратегията и модела за управление на риска в община Чавдар;

· Ясно комуникиране на тази Стратегия до всички служители с цел въвеждане на Стратегията за управление на риска в организационната култура на общината;

· Осигуряване използването на общо възприети модели и рамки за управление на риска и вътрешен контрол; 

· Осигуряване на формалната оценка на риска поне веднъж годишно.
Работната група по управление на риска:

· Информира Кмета и служителите на общината относно рисковете за организацията, взетите решения, предприетите мерки и индивидуалните отговорности (комуникация и докладване);
· Предоставя помощ, когато е необходимо при изготвяне или при  промени на бюджета с цел отговор на идентифицирани рискове или постигане на регулаторно съответствие; 
· При установяване на слабости в процеса по управление на риска, подпомага организационните структури в общината с цел да се осигури разработването на адекватни планове за действия, като по този начин се осигурява ефективно управление на риска;
· Следи управлението на риска да се извършва навсякъде в организацията;
· Следи за наличие на дублиране на дейности;
· Обучава служителите на община Чавдар по отношение на управлението на риска, както и когато е необходимо;
· Следи за изпълнението на взетите решения (мониторинг функция);
· Получава информация относно състоянието на вътрешния контрол и степента, в която организацията е изложена на риск.
2.2.3. Ръководители на структурни звена в общината (Директори на дирекции/ Главен счетоводител)

Ръководителите на структурни звена са отговорни за управлението на рисковете в рамките на своите структурни звена.

Те отговарят за определянето на цели на структурите, които ръководят, като разработват и прилагат стратегически и оперативни планове. 

Ръководителите носят отговорност за идентифицирането, оценката и управлението на рисковете, застрашаващи постигането на целите на структурите.

Отговорностите им по отношение на управлението на риска включват следното: 

· Ефективното управление на персонала и поддържане нивото на компетентността му;  
· Идентифициране на значимите рискове на ниво дирекция, отдел;
· Въвеждат адекватни контролни дейности (контроли) за управление на рисковете и осигуряват ефективното им прилагане; 
· Докладват резултатите от управлението на риска в съответната структура на Работната група  по управление на риска;
· Предоставят информация и предложения за необходими действия по управление на риска и въвеждане на контролни дейности в случаите, в които съответните решения относно реакция спрямо риска са извън правомощията им;
3. Процес по управление на риска
3.1. Идентифициране на рисковете
Дейностите по управление на риска следва да сведат до приемливи нива съществените рискове, които биха могли да застрашат постигането на целите на община Чавдар или да повлияят негативно над ефективността, ефикасността и/или икономичността на ресурсите, използвани за постигането на тези цели. Следователно процесът по управление на риска започва с определяне на целите на организацията и на отделните  структури в нея.

3.1.1. Определяне на целите
Основна предпоставка за ефективното управление на риска е определянето на ясни цели и тяхното разбиране. Правилното идентифициране на рисковете  е невъзможно да бъде извършено, ако в организацията не е въведен адекватен процес на целеполагане.  

Целите трябва да бъдат разбрани от всички ръководители и служители в организацията, за да се осигури тяхното постигане чрез изпълнение на конкретни дейности и задачи. 

Плана за интегрирано развитие на община Чавдар за периода 2021 – 2027 г. определя стратегическите цели на организацията, на базата на които община Чавдар ежегодно определя целите, дейностите и резултатите, които трябва да бъдат постигнати. Със заповед на Кмета се създава работна група с членове секретаря на общината, директори на дирекции, главен счетоводител и специалисти от общинска администрация, чиято задача е изготвянето и актуализирането на Програма за реализация на ПИРО на община Чавдар за периода 2021 – 2027 г. В програмата се посочват оперативните цели и задачи. Документът се представя на Кмета на община Чавдар за одобрение.   
Целите за всяка дирекция/отдел/ се определят в оперативен годишен план, в който се дефинират крайните срокове за изпълнението им, съответните дейности и отговорните служители, сроковете и отговорности за отчитане на напредъка. 

Анализът на напредъка по постигането на целите се извършва на базата на ясно определени индикатори (критерии), съгласно които към крайния срок се определя дали целта е постигната успешно. 
3.1.2. Класификация на рисковете
След като са дефинирани целите за всяко структурно звено, неговото ръководство и служителите, ангажирани със съответните дейности са в позиция да идентифицират съществените рискове, които биха могли да възпрепятстват постигането на целите.

Необходимо е да се използва единна класификация и дефиниция на рисковете, които се идентифицират.

Петте основни риск класа са: Управление и надзор, Стратегия и планиране, Оперативна дейност и инфраструктура, Съответствие и Докладване. 

3.1.3. Попълване на риск регистър
Риск регистърът е документ в установения формат, който е еднакъв за всяко едно структурно звено и за общината като цяло, съгласно Приложение № 1.
За всяка от целите се идентифицират съществените рискове съгласно класификацията. Всяко структурно звено попълва своя риск регистър. 

Работна група от ръководството и служителите на всяка от структурите е ангажирана да попълни риск регистъра за съответното структурно звено. Риск регистрите на всяко структурно звено се представят от съответния ръководител пред Работната група по управление на риска поне веднъж годишно (в началото на годината), заедно с представянето на целите, описани в годишния оперативен план на структурата. На базата на риск-регистрите на отделните структурни звена и чрез провеждането на работни срещи, Работната група по управление на риска създава риск регистъра на цялата организацията, в който идентифицира рисковете, застрашаващи постигането на целите на общината като цяло.

Членовете на  работната група  по управление на риска или съответно работната група за оценка на риска във всяка една от структурите използват попълването на Риск регистъра като основа за дискусия, чиято цел е постигането на консенсус и общо разбиране за оценката на всеки от идентифицираните рискове.

3.2. Оценка на риска
      Идентифицираните рискове за всяко структурно звено (и съответно за общината като цяло) се оценяват по показателите „Влияние” и „Вероятност”.  
3.2.1. Оценка на присъщия риск
Оценяват се потенциалното влияние и вероятност на присъщия риск, който се дефинира като: „Рискът за организацията, съществуващ при липса на всякакви действия, предприети от ръководството за промяна на вероятността или на въздействието на риска”, т.е. оценява се влиянието на риска при липсата на какъвто и да е контрол или други мерки за управлението му.
· Влияние: Ако този риск възникне, какво ще бъде въздействието му върху постигането на целите ви?

Оценките за измерване на влиянието са представени в графиката по-долу:
	Оценка
	Описание

	Нисък
	 Несъществено

	Среден
	Умерено

	Висок
	Изключително голямо


· Вероятност: До каква степен този риск може да се прояви в настоящето или в обозримо бъдеще (2-3 години)? Може да се използва опитът от проявили се рискове. 

  Всеки риск трябва да бъде оценен от гледна точка на вероятността рискът да се сбъдне. 

  Оценката се прави според скалата, описана по-долу:
	Оценка
	Описание

	Ниска
	Не е вероятно

	Средна
	Възможно

	Висока
	Почти сигурно


3.2.2. Определяне на ефективността и адекватността на контрола 

Като част от процеса по управление на риска се определят съществуващите механизми за контрол, които могат да ограничават идентифицираните рискове.

Оценката на ефективността на контрола по същество представлява оценка и на остатъчния риск, който се дефинира като: „рискът, който остава след реакцията на риска от страна на ръководството”, т.е. вземат се предвид съществуването или липсата на контроли или други дейности по управлението му.

За да преценим дали е необходимо да планираме допълнителни действия за ограничаване на рисковете трябва да оценим остатъчния риск. Остатъчният риск е рискът в процеса, който остава да съществува и след предприетите действия от страна на ръководството за ограничаване на присъщия риск.

4. Управление на знанието
След като идентифицираните рискове и контроли са оценени, Ръководителите на структурни звена след съгласуване с Работната група по управление на риска вземат решение относно подходящата реакция към всеки от остатъчните рискове, като съобразяват решението си с риск апетита на общината.
4.1. Ограничаване на риска

Ограничаването на риска представлява намаляване или третиране на риска чрез прилагане на контроли с цел да се намали остатъчният риск. Решението да се ограничи даден риск изисква: адекватен подбор на действията в съответствие с оценката на риска; добро разбиране в сферата на вътрешния контрол; внимателно анализиране на разходите и ползите от контрола; дефиниране на специфични дейности за ограничаване или третиране на риска и ясно определяне на роли и отговорности.

4.2. Прехвърляне на риска

Прехвърляне или споделянето на риска по същество означава да се влезе в партньорство с трета страна, така че той да бъде управляван съвместно. Типични примери за прехвърляне на риска са застраховането, публично-частните партньорства и др. 

Ръководителите на структурни звена, Работна група по управление на риска и Кметът на община Чавдар като цяло продължават да бъдат отговорни лица за управлението на риска в общината, независимо от факта, че рискът е прехвърлен или споделен.

4.3. Толериране на риска 

Приемането или толерирането на даден риск означава, че организацията поема риска без да предприеме конкретни мерки за управлението му. Такова решение означава, че Работната група  по управление на риска следва периодично да наблюдава и преоценява риска, за да може при необходимост да бъде избран друг подход за управлението му. Решението да се толерира даден риск трябва да бъде взето имайки предвид оценката на риска, последствията за постигането на целите, риск апетита и правните последици.

4.4. Прекратяване (избягване) на риска 

Избягването на даден риск означава да се прекратят дейностите, свързани с потенциалното му проявление. Подобно решение би могло да означава, че Работната група по управление на риска следва да преразгледа поставените цели и доколко те са изпълними и съвместими с останалите цели и основни дейности. Също така Работната група трябва да разгледа приложимите регулаторни изисквания и ограничения, за да прецени дали е допустимо дадена дейност да не се извършва или да не се оперира в определена среда. Следва да се разгледат и възможности за избягване на риска в определена степен, т.е. дадени цели или дейности да бъдат частично променени или преустановени, както и да се установят възможностите поставените цели да бъдат постигнати по различен от предвидения начин.
4.5. Дефиниране на специфични дейности за ограничаване или третиране на риска и ясно определяне на роли и отговорности 
Мерките, които ще бъдат предприети за ограничаване на всеки от рисковете се комуникират към всички заинтересовани лица под формата на План за действие. Работната група по управление на риска разписва план за действие за ограничаване на рисковете за общината като цяло, а ръководителите на структурни звена – за съответната дирекция/отдел/сектор, за която отговарят. 

Планът за действие има следните характеристики:

· Включва ясно дефинирани индивидуални и групови отговорности;

· Предвижда постижими, реалистични, прецизни и стриктни крайни срокове за изпълнение;
· Мотивира служителите и създава чувство за лична отговорност и „собственост” на риска (т.е. определят се канали за комуникация, дейностите се обсъждат, анализират се мнения, предложения и оценки, за да може всеки включен в процеса да е напълно убеден, че дейностите, включени в плана са най-подходящите и най-добрите);
· Определя и разграничава функциите, свързани с ръководството, изпълнението и надзора на дейностите, както и линиите на докладване между тях;
· Позволява лесно и обективно проследяване на напредъка, докладване и отчетност, като отбелязва етапи на изпълнение и ключови индикатори за измерване на представянето.
· Форматът на плана за действие на всяка организационна структура се определя  от Работната група  по управление на риска.

5. Мониторинг и докладване
След като стратегията за отговор на риска е определена, е необходимо постоянно наблюдение с цел да се гарантира, че тя е въведена и работи успешно.  Мониторингът е може би най-важната стъпка от цялостния процес на управление на риска, тъй като осигурява ранно предупреждение за рисковете, които могат да се сбъднат и материализират.

Следните техники трябва да бъдат използвани, с цел да се подпомогне процесът по мониторинг на рисковете:

· Идентифициране и проследяване на показателите за риска (КРИ), които могат да действат като системи за ранно предупреждение. Например, ако лошото обслужване на гражданите е идентифицирано като риск и са въведени контроли за ограничаване на риска, показател за риска може да бъде броят на оплакванията от клиенти. Ако този показател е над допустимата норма това е индикация, че създадените контроли не работят добре; 

· Напредъкът по отношение на ограничаването на риска следва да бъде обсъждан на редовни срещи във всяка една структура;  

· Всяка организационна структура трябва редовно да докладва за прогреса на изпълнение на плана за действие на работната група по управление на риска.

Етапът на докладване на резултатите от управлението на риска е от изключителна важност и следва да бъде организиран по начин, по който да се осигури непрекъсваемост на процеса. 

Честотата на докладване зависи от оценката на остатъчния риск. Като минимум докладването се прави на всяко шестмесечие. Нивото, до което се докладват рисковете зависи от естеството на поставената оперативна цел и на оценката на риска, пречупен през риск апетита на общината.

Заседанията на Работната група по управление на риска се състоят, както следва:

· Среща в началото на годината, на която работната група подготвя Годишен доклад до Кмета, в който отчита дейностите си по управление на риска през годината, както и постигнати цели. Докладът съдържа и становище за цялостния рисков профил на Общината и планирани дейности за следващата година и се потвърждават целите на отделните структурни звена и се стартира процесът по идентифициране и оценка на рисковете за организацията като цяло и в отделните дирекции. Представят риск регистрите на всяко едно структурно звено и се попълва риск регистърът на общината.
На тази среща се утвърждава и плана за действие за управление на идентифицираните рискове;
· Среща след приключване на полугодието за оценка на риска, на която се прави при необходимост актуализация на оценката на риска и плана за действие;

· Среща при внезапно възникнала необходимост в случай на непредвидени обстоятелства или внезапен развой на събитията и т.н.; 

6. Заключителни разпоредби

§ 1. Стратегията за управление на риска в община Чавдар е издадена на основание чл.7, ал.1, т.2 от Закона за финансовото управление и контрол в публичния сектор и утвърдена със Заповед № З – 10 # 1 / 24.01.2025 г. на кмета на община Чавдар и подлежи на актуализиране на всеки три години или при настъпване на съществени промени в рисковата среда и промяна в Плана за интегрирано развитие на община Чавдар за периода 2021 – 2027 г.

§ 2. Настоящата стратегия влиза в сила от датата на нейното утвърждаване.

§ 3. Приложенията са неразделна част от стратегията.
Приложения:

1. Приложение № 1 – образец на риск - регистър на община Чавдар;
2. Приложение 2 –  Формат за план на действие;
3. Приложение 3 - Календар на заседанията на Работната група по управление на риска;
Приложение № 1 
РИСК – РЕГИСТЪР НА ОБЩИНА ЧАВДАР
	Цел /
	/стратегическа /
	оперативна
	
	
	
	

	Риск
	Оценка на риска
	Предприети
действия
	Оценка на остатъчен риск
	Допълнителни
действия
	Срок
	Отговорник/
изпълнител

	
	Влияние
	Вероятност
	
	
	
	
	

	
	
	
	
	Влияние
	Вероятност
	
	
	

	1
	2
	3
	4
	5
	6
	7
	8
	9

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	


Приложение 2 –  Формат за план на действие

	Цел 1
	Риск
	Действия/Мерки
	Отговорен служител
	Отчет на…..за (дата/резултат)
	Краен/ междинен срок за изпълнение

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	


Приложение 3 - Календар на заседанията на Работната група по управление на риска

	Януари

Годишно заседание на Работната група по управление на риска за отчитане на резултатите и издаване на Доклад за УР до Кмета
Поставяне на целите на структурите

Идентифициране и оценка на риска
Изготвяне и утвърждаване на план за действие


	Февруари


	Март

 
	Април

 

	Май

 
	Юни

 
	Юли

Полугодишно заседание на Работната група по управление на риска за актуализиране на оценката на риска и плана за действие

 
	Август

 

	Септември

 
	Октомври

 
	Ноември

 
	Декември

